ⵉⴷⵔⵉⵙ ⵛⵛⵕⴰⵢⴱⵉ

ⵉⴷⵔⵉⵙ ⵛⵛⵕⴰⵢⴱⵉ (15 ⵢⵓⵍⵢⵓⵣ 1926 – 1 ⵉⴱⵔⵉⵔ 2007) ⵉⴳⴰ ⵢⴰⵏ ⵓⵎⴰⵔⴰ ⴷ ⵓⵎⵏⴳⴰⵍ ⴰⵎⵖⵔⵉⴱⵉ ⴰⵎⴰⵣⵉⵖ, ⴰⵔ ⵉⵜⵜⴰⵔⴰ ⵙ ⵜⴼⵕⴰⵏⵚⵉⵚⵜ. ⵢⵓⵔⴰ ⵎⴰⴷ ⵉⵜⵜⴳⴳⴰⵏ  20 ⵏ ⵡⵓⵏⴳⴰⵍⵏ ⴳ ⵢⴰⵜ ⵜⵡⴰⴷⴰ ⵍⵍⵉ ⵢⵓⵎⵥⵏ ⴽⵓⵎⵔⴰⵡ ⵏ ⵉⵙⴳⴳⵯⴰⵙⵏ, ⵜⵜⵓⵙⵓⵖⵍⵏ ⵉⴳⵉⵜⵏ ⵏⵏⵙ ⵖⵔ ⵜⵏⴳⵍⵉⵣⵜ, ⵜⴰⵄⵕⴰⴱⵜ, ⵜⴰⵟⴰⵍⵢⴰⵏⵉⵜ, ⵜⴰⵍⴰⵍⵎⴰⵏⵉⵜ ⴷ ⵜⵔⵓⵙⵉⵜ. ⵉⵖⴰⵍ ⵉⵅⴼ ⵏⵏⵙ ⵉⵙ ⵉⴳⴰ ⴰⵎⵔⵡⴰⵢ, ⴷ ⴰⵔ ⴱⴰⵀⵔⴰ ⵙⴰⵡⴰⵍⵏ ⵉⴳⵉⵜⵏ ⵏⵏⵙ ⵖⴼ ⵜⵎⵙⴰⵔⵉⵏ ⵏ ⵓⵣⵡⴰⴳ, ⵓⵏⴳⵔⴰⵡ ⴰⵡⴱⴱⴰ, ⴰⵎⵢⴰⴳⴳⴰⵙ ⵏ ⵜⴷⵍⵙⵉⵡⵉⵏ, ⴷ ⵜⴰⵎⴰⵖⵜ ⴳⵔ ⵜⵙⵓⵜⵉⵏ.ⵉⴷⵔⵉⵙ ⵛⵛⵕⴰⵢⴱⵉ

 ⵜⴰⴷⴰⵡⵍⴰ/ⵜⵉⴳⵎⵉ ⵏⵏⵙ 
ⵉⵍⵓⵍ ⴷⵔⵉⵙ ⵛⵛⵕⴰⵢⴱⵉ ⴳ 15 ⵢⵓⵍⵢⵓⵣ 1926 ⴳ ⵜⵖⵔⵎⵜ ⵏ ⵎⴰⵥⴰⴳⴰⵏ /ⵍⵊⴰⴷⵉⴷⴰ, ⴳ ⵓⵣⵎⵣ ⵏ ⵓⴼⵔⴰⴳ ⴰⴼⵕⴰⵏⵚⵉⵚ ⵖⴼ ⵍⵎⵖⵔⵉⴱ, ⴳ ⵡⴰⵎⵎⴰⵙ ⵏ ⵢⴰⵜ ⵜⵡⵊⴰ ⵏ ⵉⵙⴱⴱⴰⴱⵏ. ⵉⴽⵛⵎ ⴳ ⵜⵣⵡⵉⵔⵉ ⵙ ⵍⵎⵙⵉⴷ ⵏⵖ ⵜⵉⵎⵣⴳⵉⴷⴰ  ⴷⴰⵜ ⴰⴷ ⵉⵎⵎⴰⵜⵜⵉ ⵖⵔ ⵜⵉⵏⵎⵍ ⵏ ⵎⵓⵃⵎⵎⴰⴷ ⵊⵉⵙⵓⵙ ⴳ ⵕⵕⴱⴰⵟ. ⴹⴰⵕⵜ ⵏ ⵓⵢⴰ  ⵉⵙⵎⴷ ⵉ ⵓⵙⵙⵍⵎⴷ ⵏⵏⵙ ⴰⵎⵏⵣⵓ, ⵉⵙⵎⴷ ⵉ ⵜⵖⵔⵉ ⵏⵏⵙ ⴳ ⵓⵙⵉⵏⴰⵏ ⵏ ⵍⵢⵓⵟⵉ ⴳ ⵜⴳⵎⵎⵉ ⵜⵓⵎⵍⵉⵍⵜ. ⵉⵍⵎⵎⴰ ⵉⵎⵓⴷⴷⴰ ⵖⵔ ⴱⴰⵔⵉⵣ ⴰⵙⴳⴳⵯⴰⵙ ⵏ 1946 ⵃⵎⴰ ⴰⴷ ⵉⵖⵔ ⵜⴰⴽⵔⵓⵔⴰ ⴷ ⵜⵙⵏⵉⵊⵊⵉⵜ ⵜⴰⵏⵉⵎⴰⵏⵜ, ⴷ ⵢⵓⵎⵥ ⴳⵉⵙ ⵜⴰⵙⵍⴽⵉⵏⵜ ⵏ ⵓⵎⵜⵡⴰⵍ ⴰⵎⵙⴽⵔⴰⵔ ⴰⵙⴳⴳⵯⴰⵙ ⵏ 1950. ⴹⴰⵕⵜ ⵏ  ⵎⴰⴷ ⵢⵓⵎⵥ ⵏ ⵜⴰⵙⵍⴽⵉⵏⵜ ⵏⵏⵙ, ⵉⴼⵍ ⵉⴳⵔ ⵏ ⵜⵎⴰⵙⵙⴰⵏⵉⵏ ⴷⴰⵜ ⴰⴷ ⵉⵙⵎⴷ ⵉ ⵜⴼⵙⵏⴰ ⵏ ⴷⴷⵓⴽⵜⵓⵔⴰ. ⴳ ⵓⴷⵖⴰⵔ ⵏ ⵎⴰⵢⴰⴷ, ⵉⵙⵡⵓⵔⵉ ⴳ ⴽⵉⴳⴰⵏ ⵏ ⵜⵡⵓⵔⵉⵡⵉⵏ ⵉⵎⵔⵔⵓⵣⵣⵖⵏ ⴷⴰⵜ ⴰⴷ ⵉⴷⴷⵓ ⵖⵔ ⵜⵙⴽⵍⴰ ⴷ ⵜⵏⵖⵎⴰⵙⵜ. ⵉⵙⴽⵔ ⵉⵖⴰⵡⴰⵙⵏ ⵉ ⵜⵏⵣⵡⴰⵢⵜ ⵏ ⴼⵕⴰⵏⵚⴰ ⵜⴰⴷⵍⵙⴰⵏⵜ, ⵉⴽⴽⴰ ⴷ ⵉⵙⵇⵇⵉⵎⵏ ⵏ ⵉⵎⴷⵢⴰⵣⵏ, ⴷ ⵉⵙⵙⵖⵔⴰ ⵜⴰⵙⴽⵍⴰ ⵜⴰⵎⵖⵔⵉⴱⵉⵜ ⴳ ⵜⵙⴷⴰⵡⵉⵜ ⵏ ⵍⴰⴼⴰⵍ ⴳ ⵜⵖⵔⵎⵜ ⵏ ⴽⵉⴱⵉⴽ, ⴷ ⵉⵍⵎⵎⴰ ⵢⴰⵡⵉ ⵜ ⵏⵉⵜ ⴳ ⵜⵉⵔⵔⴰ .

 ⵜⴰⵡⴰⴷⴰ ⵏⵏⵙ ⵜⴰⵙⴽⵍⴰⵏⵜ 
ⵉⵙⵙⵓⴼⵖ ⴷ ⵓⵏⴳⴰⵍ ⵏⵏⵙ ⴰⵎⵣⵡⴰⵔⵓ "Le Passé simple" (ⵜⵉⵣⴰⵔⵜ ⵜⴰⴼⵔⴰⵔⵜ/ⵓⵙⵎⵉⴷ ⴰⴼⵔⴰⵔ) ⴰⵙⴳⴳⵯⴰⵙ ⵏ 1954, ⵍⵍⵉ ⵉⵙⴽⵔⵏ ⵢⴰⵏ ⵓⵎⴹⴰⴽⴰⵕ ⵉⵅⴰⵜⵔⵏ ⴳ ⵍⵎⵖⵔⵉⴱ ⵙ ⵓⵎⵏⵜⵉⵍ ⵏ ⵓⵙⵙⵓⵍⴼ ⵏⵏⵙ ⵉ ⵓⵖⵡⵡⵖ ⵏ ⵢⴰⵏ ⵓⵄⵔⵔⵉⵎ ⵖⴼ ⵡⴰⵎⵓⵏ ⴰⴱⵍⴷⵉ . ⴰⵡⴷ ⵓⵏⴳⴰⵍ ⵏⵏⵙ ⵡⵉⵙ ⵙⵉⵏ "ⴰⵖⵖⴰⴹ" ⵍⵍⵉ ⵉⵜⵜⵓⴼⵙⴰⵔⵏ ⴳ ⵓⵙⴳⴳⵯⴰⵙ ⵏ 1955, ⵉⵎⵎⴰⴳⴳⴰⵔ ⴷ ⵢⴰⵏ ⵓⵣⵖⴰⵏ ⵉⴷⵓⵙⵏ ⴳ ⴼⵕⴰⵏⵚⴰ ⴰⵛⴽⵓ ⵉⴽⵛⵎ ⵏⵉⵛⴰⵏ ⴳ ⵜⴽⵍⵉ ⵏ ⴼⵕⴰⵏⵚⴰ ⴳⵔⴰⵙ ⴷ ⵉⵎⵣⵡⴰⴳⵏ ⵉⵎⵖⵔⴰⴱⵉⵢⵏ.  ⵓⵊⵊⴰⵏ ⵜ ⵜⵉⵔⵔⴰ ⵏⵏⵙ ⵍⵍⵉ ⵉⴳⴳⵓⵔⴰⵏ, ⵙⵍⴰⵡⴰⵏ ⴰⴽⴽⵯ ⵜⵉⵏ ⵜⵉⵎⵙⵓⵍⵜⵉⵡⵉⵏ /ⵜⴱⵓⵍⵉⵙⵉⵢⵉⵏ,  ⴰⴷ ⵉⴳ ⵢⴰⵏ ⵓⵎⴰⵔⴰ ⵏⵏⴰ ⵉⵜⵜⵡⴰⵙⵙⵏⵏ ⴱⴰⵀⵔⴰ ⴳ ⵓⵎⴰⴹⴰⵍ ⴰⴽⴽⵯ.ⵜⴰⵙⴽⵍⴰ ⵏⵏⵙ

 ⵜⵓⴷⵔⵜ ⵏⵏⵙ 
ⴳ ⵓⵙⴳⴳⵯⴰⵙ ⵏ 1955, ⵉⵜⴰⵀⵍ ⴽⴰⵜⵔⵉⵏ ⴱⵉⵔⴽⵍ, ⴷ ⵢⵓⵔⵓ ⴷⵉⴷⵙ ⵙⵎⵎⵓⵙ ⵜⴰⵔⵡⴰ. ⴳ ⵓⵙⴳⴳⵯⴰⵙ ⵏ 1978, ⵢⵓⵡⵍ ⴷⴰⵖ ⵜⵉⵙ ⵙⵏⴰⵜ ⵜⵡⴰⵍ ⵛⵉⵏⴰ ⵎⴰⴽⴰⵍⵉⵏ ⵜⴰⵙⴽⵓⵜⵍⴰⵏⴷⵉⵜ, ⴷ ⵢⵓⵔⵓ ⴷⵉⴷⵙ ⴰⵡⴷ ⵙⵎⵎⵓⵙ ⵏ ⵜⴰⵔⵡⴰ.

 ⵉⴳⵉⵜⵏ ⵏⵏⵙ 

    1954: الماضي البسيط (ⵓⵙⵎⵉⴷ ⴰⴼⵔⴰⵔ) .ⴰⴷⵍⵉⵙ ⵏⵏⵙ
    1955:  الماعز(ⴰⵖⴰⴹ/ⴰⵖⵖⴰⴹ).
    1958: De tous les horizons (ⵙⴳ ⴽⵓ ⵉⵎⵏⵉⴷⵏ).
    1962:(ⴰⵎⵓⵔⵙ/ⵜⴰⵢⵙⵉ ⵉⵏⵏⵓⵕⵥⵎⵏ).
    1967: Un ami viendra vous voir (ⵔⴰⴷ ⵢⴰⵛⴽ ⵢⴰⵏ ⵓⵎⴷⴷⴰⴽⴽⵯⵍ ⴰⴷ ⴽⵯⵏ ⵉⵥⵕ) .
    1972: La Civilisation, ma Mère!... (ⵜⴰⵖⵔⵎⴰ, ⵉⵎⵎⵉ!...).
    1975: Mort au Canada (ⵜⴰⵎⵜⵜⴰⵏⵜ ⴳ ⴽⴰⵏⴰⴷⴰ).
    1981: Une enquête au pays (ⵢⴰⵏ ⵓⵔⵣⵣⵓ ⴳ ⵜⵎⴰⵣⵉⵔⵜ).
    1982: Mère du printemps (ⵉⵎⵎⵉⵙ ⵏ ⵜⴼⵙⵓⵜ).
    1986: Naissance à l'aube (ⵜⴰⵍⴰⵍⵉⵜ ⴳ ⵜⴰⵢⵍⴳⵉ).
   1991: L'inspecteur Ali ( ⵄⵍⵉ ⴰⵎⴳⴳⵉⵡⵙ).
   1995: Un homme du livre (ⴰⵔⴳⴰⵣ ⵏ ⵓⴷⵍⵉⵙ).
   1995: L'inspecteur Ali à Trinity College ( ⵄⵍⵉ ⴰⵎⴳⴳⵉⵡⵙ ⴳ ⵜⵙⴷⴰⵡⵉⵜ ⵏ ⵜⵔⵉⵏⵉⵜⵉ).
   1996: L'inspecteur Ali et la CIA (ⵄⵍⵉ ⴰⵎⴳⴳⵉⵡⵙ ⴷ ⵜⵙⵏⵖⵎⴰⵙⵉⵏ ⵏ ⵜⵉⵏⵏⵓⵎⵙⴰ ⵜⴰⵎⵉⵔⵉⴽⴰⵏⵉⵜ).
   1998: Lu, vu, entendu (ⵉⵜⵜⵓⵖⵔⴰ, ⵉⵜⵜⵓⵥⵕⵕⴰ, ⵉⵜⵜⵓⵙⵍⵍⴰ).
   2001: Le Monde à côté (ⴰⵎⴰⴹⴰⵍ ⴳ ⵜⴰⵎⴰ).
   2004: L'homme qui venait du passé (ⴰⵔⴳⴰⵣ ⵍⵍⵉ ⴷ ⵢⵓⵛⴽⴰⵏ ⵙⴳ ⵓⵣⵎⵣ ⵍⵍⵉ ⵉⵣⵔⵉⵏ).

 ⵜⵉⵙⵎⵖⵓⵔⵉⵏ 
ⵢⵓⵎⵥ ⴷⵔⵉⵙ ⵛⵛⵕⴰⵢⴱⵉ ⴽⵉⴳⴰⵏ ⵏ ⵜⵙⵎⵖⵓⵔⵉⵏ ⵅⴼ ⵉⴳⵉⵜⵏ ⵏⵏⵙ, ⵙⴳⵉⵙⵏⵜ:

    1973: ⵜⴰⵙⵎⵖⵓⵔⵜ ⵏ ⵉⴼⵔⵉⵇⵢⴰ ⵜⴰⵏⴰⵎⵎⴰⵙⵜ.
    1981: ⵜⴰⵙⵎⵖⵓⵔⵜ ⵏ ⵜⵉⴷⴷⵓⴽⴽⵯⵍⴰ ⵜⴰⴼⵕⴰⵏⴽⵓⵙⵔⵖⵉⵏⵜ.
    ⵜⴰⵙⵎⵖⵓⵔⵜ ⵏ ⵎⴰⵏⴷⵍⵓ.

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⴳ ⴱⵍⵉⵏⵙⵢⴰ ⴳ ⵜⵙⴳⴰ ⵏ ⴷⵔⵓⵎ ⴳ ⴼⵕⴰⵏⵚⴰ, ⴰⴷⵖⴰⵔ ⵍⵍⵉⵖ ⵉⴷⴷⵔ ⵙⴳ ⵓⵙⴳⴳⵯⴰⵙ ⵏ 1988. ⵉⵜⵜⵓⵎⴹⴰⵍ ⴳ ⵓⵙⵎⴹⵍ ⵏ ⵉⵎⵖⵔⴰⵙⵏ ⴳ ⵜⴳⵎⵎⵉ ⵜⵓⵎⵍⵉⵍⵜ ⴳ ⵍⵎⵖⵔⵉⴱ, ⵜⴰⵎⴰ ⵏ ⵓⵚⵎⴹⵍ ⵏ ⴱⴰⴱⴰⵙ, ⵙ ⵎⴽⴰⵏⵏ ⵉⵙⵙⵓⴼⴰ ⴰⵙⵉⵜⵎ ⵏⵏⵙ ⴰⵏⴳⴳⴰⵔⵓ. ⴷ ⵢⴰⵡⵉ ⴷⵉⴷⵙ ⵜⵓⴼⴼⵉⵔⵜ ⵏ ⵓⴷⵍⵉⵙ ⵏⵏⵙ ⴰⵏⴳⴳⴰⵔⵓ ⵍⵍⵉ ⵖⴼ ⵉⵙⵡⵓⵔⵉ .ⵜⴰⵎⵜⵜⴰⵏⵜ ⵏⵏⵙ

 ⵥⵕ ⵓⴳⴳⴰⵔ 

 ⵜⴰⵙⴽⵍⴰ
 ⵓⵏⴳⴰⵍ
 ⵏⴰⵊⵉⴱ ⵎⴰⵃⴼⵓⴹ

 ⵉⵙⴰⵖⵓⵍⵏ